Йәйелгән ҡамыр өҫтөнә эслекте матур итеп өйөп һалабыҙ. Бәләкәй өлөштө тәүгеһенән йоҡараҡ итеп йәйәбеҙ. Табалағы ҡамырҙың ситтәрен ҡайтарып, бәләкәй йәймәне эслек өҫтөнә һалып, семтеп йәбештереп сығабыҙ. Бәлештең уртаһында аҙаҡтан һурпа өҫтәр өсөн тәңкә ҙурлығында тишек яһап, ҡамырҙан эшләгән бөкө менән тығып ҡуябыҙ. Бәлештең өҫтөн ҡамырҙың ҡалдығынан яһалған япраҡтар менән биҙәйбеҙ, иретелгән аҡ май менән майлайбыҙ ҙа, 200 градусҡа тиклем йылытылған мейескә йәки духовкаға 2-3 сәғәткә оҙатабыҙ. Әгәр мейес үтә ҡыҙыу булһа, бәлештең өҫтө ҡыҙарып сыҡҡас, көймәһен өсөн өҫтөнә һыулы ҡағыҙ ябып торабыҙ.